Document ID: 32014R0004

KOMISJONI MÄÄRUS (EL) nr 4/2014,
6. jaanuar 2014,
millega muudetakse komisjoni määrust (EÜ) nr 640/2009, millega rakendatakse Euroopa Parlamendi ja nõukogu direktiiv 2005/32/EÜ seoses elektrimootorite ökodisaini nõuetega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. oktoobri 2009. aasta direktiivi 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks, (1) eriti selle artikli 15 lõiget 1,
olles konsulteerinud ökodisaini nõuandefoorumiga
ning arvestades järgmist:
(1)
Komisjoni määruse (EÜ) nr 640/2009 (2) rakendamisel saadud kogemused näitavad, et määruse (EÜ) nr 640/2009 teatavaid sätteid on vaja muuta, et hoida ära soovimatut mõju mootorite turule ja kõnealuse määrusega hõlmatud toodete tõhususele.
(2)
Seoses elektrimootorite turu arenguga on viimasel ajal hakanud muutuma geograafilise kõrguse piirtase ning ümbritseva õhu ja jahutusvee temperatuuri ülemised ja alumised piirtasemed, mille alusel klassifitseeritakse mootori tööolud sedavõrd raskeks, et on vajalik erikonstruktsioon. Sellist turu arengut on vaja kajastada määruses.
(3)
Käesoleva määrusega ette nähtud meetmed on kooskõlas direktiivi 2009/125/EÜ artikli 19 lõikes 1 sätestatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjoni määruse (EÜ) nr 640/2009 muutmine
Määrust (EÜ) nr 640/2009 muudetakse järgmiselt.
1)
Artikkel 1 asendatakse järgmisega:
„Artikkel 1
Reguleerimisese ja -ala
1. Käesoleva määrusega kehtestatakse ökodisaininõuded mootorite, sealhulgas muudes toodetes kasutatavate mootorite turulelaskmise ja kasutuselevõtmise kohta.
2. Käesolevat määrust ei kohaldata järgmise suhtes:
a)
mootorid, mis on ette nähtud töötama täielikult vedelikku asetatuna;
b)
tootesse (näiteks reduktorisse, pumpa, ventilaatorisse või kompressorisse) täielikult integreeritud mootorid, mille energiatõhusust ei ole võimalik tootest sõltumatult katsetada;
c)
mootorid, mis on ette nähtud töötamiseks üksnes järgmistes tingimustes:
i)
kõrgemal kui 4 000 meetrit üle merepinna;
ii)
õhutemperatuuril üle 60 °C;
iii)
maksimaalsel töötemperatuuril üle 400 °C;
iv)
õhutemperatuuril alla - 30 °C kõikide mootorite puhul ja alla 0 °C vesijahutusega mootorite puhul;
v)
jahutusvee temperatuuril toote sisendis alla 0 °C või üle 32 °C või
vi)
Euroopa Parlamendi ja nõukogu direktiivis 94/9/EÜ (3) määratletud plahvatusohtlikus keskkonnas;
d)
pidurmootorid,
välja arvatud seoses I lisa punkti 2 alapunktides 3-6 ja 12 esitatud teavitusnõuetega.
(3) EÜT L 100, 19.4.1994, lk 1.”" 						
2)
Määruse (EÜ) nr 640/2009 I lisa muudetakse vastavalt käesoleva määruse lisale.
Artikkel 2
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse kuus kuud pärast jõustumiskuupäeva.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. jaanuar 2014

Labels: 3
7
1